29. ΒΑΣΛΙΚΟΝ ΔΙΑΤΑΓΜΑ της 28 Ιουλ./17 Αυγ. 1951 Περί εφαρμογής των διατάξεων του Ν. 1457 και της διεθνούς συμφωνίας NEUCHATEL επί Αμερικανών υπηκόων. Έχοντες υπ’ όψιν τας διατάξεις του άρθρ. 4 του Ν. 1457 «περί ρυθμίσεως του δικαιοστασίου επί των σημάτων και διπλωμάτων ευρεσιτεχνίας και περί παρατάσεως των προθεσμιών της από 8.2.1947 διεθνούς συμφωνίας NEUCHATEL» ως και την υπ’ αριθ. 2893 ε.ε. σύμφωνον γνώμην του Συμβουλίου Επικρατείας, προτάσει των Ημετέρων επί των Εξωτερικών και Εμπορίου Υπουργών, απεφασίσαμεν και διατάσσομεν: Άρθρον μόνον.-Αι διατάξεις της από 8.2.1947 εν NEUCHATEL της Ελβετίας υπογραφείσης διεθνούς συμφωνίας «περί διατηρήσεως ή αποκαταστάσεως δικαιωμάτων Βιομηχανικής Ιδιοκτησίας πληγέντων εκ του δευτέρου παγκοσμίου πολέμου», κυρωθείσης δια του Νόμου 713/48 ως και αι διατάξεις του άρθρου 3 του Νόμου 1457/50 «περί ρυθμίσεως του δικαιοστασίου επί των σημάτων και διπλωμάτων ευρεσιτεχνίας και περί παρατάσεως των προθεσμιών της από 8.2.1947 διεθνούς συμφωνίας NEUCHATEL» εφαρμόζονται και επί των υπηκόων των Ηνωμένων Πολιτειών της Αμερικής δια το από 3.9.1939 μέχρις 28.2.1948 χρονικόν διάστημα, καθ’ ο υφίστατο αμοιβαιότης μεταξύ της Χώρας ταύτης και της Ελλάδος, εφ’ όσον αι οικείαι δηλώσεις υπεβλήθησαν κατά τον χρόνον τούτον. Εις τους αυτούς επί των Εξωτερικών και Εμπορίου Υπουργούς ανατίθεμεν την δημοσίευσιν και εκτέλεσιν του παρόντος. 11.Δ.β.29 Εμπορικά και Βιομηχανικά σήματα 